Aplicații destinate persoanelor aflate la vârsta a treia. Au scopul de-a combate singurătatea
- Nicolae Comănescu
- 17 martie 2024, 19:11
Zeci de tineri din Republica Moldova au creat mai multe aplicații ce sunt destinate vârstinicilor. Scopul este acela de a-i ajuta pe cei care numai au persoanele dragi lângă ei să nu se simtă singuri.
A fost vorba despre un concurs de dezvoltat aplicații de profil, la care au luat startul 40 de tineri din țara vecină. Iar cea mai bună realizare a fost premiată cu suma de 15.000 de dolari. Bani care au fost oferiți pentru implementarea soluției, iar, ulterior, urmează să fie accesibilă pentru toți vârstnicii din țară.
Locul întâi a fost obținut de către Cristian Crețu împreună cu echipa sa de la Universitatea Tehnică a Moldovei. Aceștia au prezentat o aplicație de informare pentru persoanele de vârsta a treia, care urmează să fie implementată. Accesând platforma, beneficiarii pot afla știri, dar și informații despre unele servicii sociale.
Aplicații pentru vârstinicii care suferă de singurătate
" Noi am realizat o aplicație care ar ajuta oamenii vârstnici să aibă acces la mai multă informație, în special am pus accent pe știri, adică facilitatea obținerii știrilor. Noi ne-am străduit să le facem cât mai accesibile", a precizat Cristian Crețu. În total, au participat zece echipe, toate au prezentat câte un proiect pentru persoanele de vârsta a treia.
" Persoanele în vârstă nu au destule cunoștințe sau nu au destule performanțe mobile ca să poată vedea informația. Noi facem legătura dintre cele două părți, deci faci o postare pe Instagram și fotografiile se duc la bunica pe messenger prin mesaj";
" Ei pot să între în aplicație sau să creeze și să se alăture la anumite mitinguri pe diferite teme. Noi planificăm să dezvoltăm toată această tehnologie ca să fie mai multe mitinguri pe diferite teme și să fie dezvoltat nu numai în Chișinău, dar și în anumite localități", au relatat participanții.
Beneficiari vor fi toate persoanele care au vârsta de peste 60 de ani din Republica Moldova. " Platformele acestea sunt foarte binevenite, o să aducă beneficii pentru oamenii în etate. Cea mai mare bucurie este că tinerii nu uită de oamenii în etate și se implică", a menționat Ilie Gore, beneficiar.
Scopul maratonului este de a sprijini persoanele vârstnice, inclusiv refugiații. Potrivit indicelui de îmbătrânire activă al Republicii Moldova, mai puțin de o treime din persoanele cu vârsta de peste 55 de ani este capabilă și are oportunități pentru viață activă și sănătoasă, după cum notează moldova1.md.